RESOLUCIÓN do 12 de novembro de 2009 pola que se dá publicidade á parte substantiva da resolución pola que se inadmiten a trámite determinadas solicitudes e se declaran desistidos das súas solicitudes determinados peticionarios das axudas reguladas na Orde do 27 de febreiro de 2009 pola que se establecen as bases reguladoras das axudas para a promoción da recría de gando vacún en Galicia e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 18/11/2009

Mediante a Orde do 27 de febreiro de 2009, da Consellería do Medio Rural, fíxose pública a convocatoria das axudas para a promoción da recría de gando vacún en Galicia e convocáronse para o ano 2009.
O artigo 12.9º da orde reguladora dispón: «Todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade co establecido no artigo 59.6º b) da indicada lei, «a notificación realizarase mediante a publicación no Diario Oficial de Galicia, no taboleiro de anuncios e na páxina web da Consellería do Medio Rural».
No artigo 9.2º da mencionada orde determínase o prazo de presentación das solicitudes.
No artigo 9.4º indícase que se a solicitude non reúne algún dos requisitos exixidos nesta convocatoria requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixese, se considerará que desistiu na súa petición, logo da correspondente resolución.
Na Resolución do 24 de agosto de 2009, publicada no DOG do 8 de setembro, procedeuse á publicación dos requirimentos de emenda de documentación das solicitudes presentadas ao abeiro da Orde do 27 de febreiro de 2009 pola que se establecen as bases reguladoras das axudas para a promoción da recría de gando vacún en Galicia e se convocan axudas para o ano 2009.
Na Resolución do 9 de setembro de 2009, publicada no DOG do 30 de setembro, dáse publicidade á modificación da anterior resolución.
Con base nas devanditas resolucións, os solicitantes do anexo II foron requiridos.
Vista a proposta de resolución da Dirección Xeral de Produción Agropecuaria,
RESOLVO:
Primeiro.-Inadmitir a trámite as solicitudes de axuda presentadas polos interesados referidos no anexo I, por non ter presentado as súas solicitudes dentro do prazo sinalado na Orde do 27 de febreiro de 2009.
Segundo.-Declarar desistidos da súa solicitude de axudas, por non ter presentada en prazo ou forma a emenda de documentación requirida, os 531 interesados relacionados no anexo II, numerados correlativamente desde o nº 1: A Pedra SAT1188 XUGA, nº expediente RGV15010329509 ata o nº 531: Yáñez Núñez, José, nº expediente RGV32010461209.
Esta resolución esgota a vía administrativa e contra ela poderase interpor recurso potestativo de reposición ante o conselleiro do Medio Rural, no prazo dun mes, contado desde o día seguinte ao da súa notificación, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro; ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa notificación, de acordo co establecido nos artigos 10 e 46 da Lei 29/1998, de 13 de xullo, reguladora da xurisdición contencioso-administrativa.
Notifíquese conforme o establecido pola lexislación vixente.
Santiago de Compostela, 12 de novembro de 2009.
P.D. (Orde 24-4-2009)
Jorge Atán Castro
Secretario xeral da Consellería do Medio Rural
Ver referencia pdf "22600D011P014.PDF"